b'\n_START_ARTICLE_\nTekselis\n_START_SECTION_\nGeografija\n_START_PARAGRAPH_\nSaloje yra septyni kaimai: De Koksdorpas, De Koogas, De Valis, Den Hoornas, Oosterendas ir Oude\xc5\xa1ildas; ir ma\xc5\xbei miesteliai: Bargenas, De Nesas, Dijkmanshuizenas, Dryhuizenas, Harkebuurtas ir kiti._NEWLINE_Salai priklauso negyvenama Noorderhaakso sekluma. Tekselio sala, kuri gavo miesto teises 1415 m., buva sukurta i\xc5\xa1 dviej\xc5\xb3 sal\xc5\xb3: dabartin\xc4\x97s \xc5\xa1iaurin\xc4\x97s Tekselio dalies ir Eierlando \xc5\xa1iaur\xc4\x97s vakaruose. Septynioliktame am\xc5\xbeiuje jas polderavo. \xc5\xa0iandien Tekselis yra did\xc5\xbeiausia nat\xc5\xabrali u\xc5\xbetvara, skirianti \xc5\xa0iaur\xc4\x97s ir Vat\xc5\xb3 j\xc5\xabras._NEWLINE_Tekselio kop\xc5\xb3 kra\xc5\xa1tovaizdis yra unikalus arealas laukiniams gyv\xc5\xabnams. Sala \xc5\xbeinoma d\xc4\x97l savo faunos, ypa\xc4\x8d \xc5\xbeiem\xc4\x85, kai pl\xc4\x97\xc5\xa1rieji pauk\xc5\xa1\xc4\x8diai ir \xc5\xbe\xc4\x85sys stato lizdus. Tre\xc4\x8ddalis Tekselio yra saugomi gamtos draustiniai.\n_START_SECTION_\nTransportas\n_START_PARAGRAPH_\n\xc5\xbdmon\xc4\x97s saloje da\xc5\xbeniausiai keliauja dvira\xc4\x8diais, autobusais arba automobiliais. Tekselis turi tank\xc5\xb3 dvira\xc4\x8di\xc5\xb3 tak\xc5\xb3 tinkl\xc4\x85. Atvykti \xc4\xaf sal\xc4\x85 galima keltu i\xc5\xa1 Den Helderio arba l\xc4\x97ktuvu i\xc5\xa1 Tekselio tarptautinio oro uosto.\n_START_SECTION_\nTurizmas\n_START_PARAGRAPH_\nTurizmas yra svarbi Tekselio ekonomikos dalis. Apie 70% salos veiklos yra susijusi su turizmu. Populiariausios lasivalaikio praleidimo formos yra va\xc5\xbein\xc4\x97jimas dvira\xc4\x8diais, vaik\xc5\xa1\xc4\x8diojimas, plaukiojimas ir jodin\xc4\x97jimas. Kadangi Tekselis yra \xc5\xa0iaur\xc4\x97s Olandijoje, dauguma gyventoj\xc5\xb3 gali kalb\xc4\x97ti angli\xc5\xa1kai, ta\xc4\x8diau did\xc5\xbeioji dalis kelioni\xc5\xb3 literat\xc5\xabros bei restoran\xc5\xb3 meniu para\xc5\xa1yti tik olandi\xc5\xa1kai ir voki\xc5\xa1kai.'